અભ્યાસનું મહત્વ:આ અભ્યાસમાં મુખ્ય ચક્રિય તાલીમ અને પ્લાયોમેટ્રિક તાલીમની કસરતોને કેન્દ્રમાં રાખીને શારીરિક યોગ્યતાના ઘટકો જેવા કે બળ, ઝડપ, નમનીયતા, ચપળતા, અને સહનશક્તિ ઉપર થતી અસરોની જાણકારી પ્રાપ્ત થશે. રાહબરો કે રમત-ગમત નિષ્ણાંતો હંમેશા રમતવીરોની પાસેથી સારા દેખાવ કે ઉચ્ચતમ આંકની આશા રાખતા હોય છે. રમત પ્રવૃત્તિ પ્રમાણે ખેલાડીના દેખાવને અસર કરતા પરિબળો, પાસાંઓ કે ઘટકોને વિવિધ કસરતો અને યોગ્ય ચક્રિય તાલીમ અને પ્લાયોમેટ્રિક તાલીમ દ્વારા કેળવીને ખેલાડી રમતમાં સફળ બને તેવો પ્રયાસ કરતા હોય છે.